Γραφείον Ιδεών

Αντώνης Σαμαράκης

Λογοτεχνικό είδος.

Το κείμενο είναι απόσπασμα που προέρχεται από το ομότιτλο διήγημα

της συλλογής «Αρνούμαι» (1962), η οποία και τιμήθηκε με το Κρατικό

Βραβείο Διηγήματος.

Τίτλος.

Ο τίτλος του αποσπάσματος αναφέρεται στο γραφείο που αποφασίζει να

ανοίξει ο ήρωας του διηγήματος, με στόχο να δίνει συμβουλές σχετικά με

διοργανώσεις, ομιλίες, συγγραφή κειμένων, πολιτικές αγορεύσεις κ.λπ.

Εύλογα ο τίτλος μάς παραπέμπει στο «Γραφείο Τελετών».

Θέμα.

Στο απόσπασμα θίγονται ζητήματα που σχετίζονται με προβλήματα της

σύγχρονης ζωής, τις σχέσεις των ανθρώπων, τα προσωπικά και κοινωνικά

αδιέξοδα. Η ανεργία, καθώς και η απουσία ιδεών που χαρακτηρίζει την

εποχή μας, οδηγεί τους ανθρώπους σε ευκαιριακές λύσεις και στον

τυχοδιωκτισμό.

Διάρθρωση ενοτήτων

• 1η ενότητα: «Η ιδέα... η δόξα»: Η βεβαιότητα για την απόκτηση του

βραβείου.

• 2η ενότητα: «Το μυθιστόρημα... το γεγονός»: Η απογοήτευση του κ.

Καββαδία.

• 3η ενότητα: «Λοιπόν... Γραφείον ιδεών»: Η επιτυχία του κ. Καββαδία

με το Γραφείο ιδεών.

Νοηματική εμβάθυνση.

Ο ήρωας του διηγήματος προσπαθεί να πετύχει στη ζωή του,

επιδιώκοντας το εύκολο κέρδος ενός χρηματικού βραβείου. Όταν

αποτυγχάνει σ’ αυτόν το στόχο, στρέφεται σε μια επαγγελματική επιλογή

που αντικατοπτρίζει την φτώχεια ιδεών της εποχής μας. Το Γραφείον

Ιδεών είναι μια εργασία ευκαιριακή, χωρίς σοβαρό υπόβαθρο.

Μπορούμε να αξιολογήσουμε τη συμπεριφορά του ήρωα, ο οποίος από

τη μια δεν έχει βρει σαφή επαγγελματικό προσανατολισμό κι από την

άλλη παρουσιάζει αδικαιολόγητη αυτοπεποίθηση, αφού θεωρεί σίγουρο

το βραβείο.

Ο κ. Καββαδίας είναι ένας άνεργος μεσήλικας, που αποφασίζει να

συμμετάσχει σε έναν φιλολογικό διαγωνισμό με ένα μυθιστόρημα,

ελπίζοντας να κερδίσει το πρώτο βραβείο, το οποίο θα του εξασφαλίσει το

οικονομικό όφελος που αναζητά. Τελικά, παρά την υπερβολική

αυτοπεποίθησή του, δεν κερδίζει κανένα βραβείο και απογοητεύεται.

Διαβάζοντας στη συνέχεια την κριτική των έργων που συμμετείχαν στον

διαγωνισμό, διαπιστώνει πως παρά τις αρνητικές κριτικές για το έργο

του, υπήρχε κι ένα θετικό στοιχείο: του αναγνώριζαν ότι διέθετε το θείο

δώρο των ιδεών.

ksefteri.edu.gr Σελίδα 2

Το γεγονός αυτό τον οδήγησε στη σκέψη να ιδρύσει ένα Γραφείο

Ιδεών, μια δουλειά «αεριτζίδικη» όπως χαρακτηρίζεται, που αποκαλύπτει

τον τυχοδιωκτικό χαρακτήρα του κ. Καββαδία, καθώς αναζητά

απεγνωσμένα τρόπο να επιτύχει, χωρίς να ενδιαφέρεται για το ποιος θα

είναι ο τρόπος αυτός. Ο αφηγητής με μεγάλη δόση ειρωνίας, μας

παρουσιάζει την επιτυχία του Γραφείου, καθώς πολύς κόσμος το

επισκέπτεται με σκοπό να αγοράσει ιδέες.

Τα πρόσωπα.

• Κ. Καββαδίας: είναι ένας άνθρωπος με υπερβολική αυτοπεποίθηση,

ξιπασμένος. Τον διακρίνει μια αδικαιολόγητη αυτοεκτίμηση, που τον

οδηγεί αυτομάτως στην υπερβολική εκτίμηση του λογοτεχνικού του

ταλέντου και στην αλαζονεία για το έργο του, με αποτέλεσμα να

πλάσει μια πραγματικότητα καθόλου ρεαλιστική (και δεν είχε την

παραμικρή αμφιβολία πως θα ‘παιρνε παμψηφεί το πρώτο βραβείο).

Είναι επίσης ευφάνταστος (ζει με τη φαντασία του το κοσμικό γεγονός,

στο οποίο θα είναι πρωταγωνιστής), ματαιόδοξος (ράβει καινούριο

κουστούμι για τη βραδιά της απονομής των βραβείων) και φιλόδοξος,

αφού εκτός από τα χρήματα, τον ενδιαφέρει και η δόξα. Κατά τα

άλλα, είναι ένας ανεύθυνος άνθρωπος, ανεπάγγελτος. Έχει μόνιμο

οικονομικό πρόβλημα και δεν έχει κάνει καμιά προσπάθεια να το

επιλύσει επίλύσει (είχε πατήσει τα 44 και δεν είχε ακόμη στεριώσει σε

δουλειά). Ωστόσο είναι και ευαίσθητος, αφού το μυθιστόρημα του είχε

ως θέμα τις περιπέτειες της δικής του ευαίσθητης καρδιάς. Εξάλλου η

ευαισθησία του αποδεικνύεται και από το γεγονός ότι το ζήτημα της

αποτυχίας του έπεσε σε κατάθλιψη. Τελικά βέβαια φαίνεται να είναι

και επιτήδειος, αφού αξιοποιεί τη διαπίστωση της Επιτροπής, ότι έχει

άφθονες και πρωτότυπες ιδέες, τις οποίες εμπορευματοποιεί και

δραστηριοποιείται σε έναν τομέα εργασίας πρωτότυπο και, όπως

αποδεικνύεται, κερδοφόρο. Είναι και αυτός ένας τυχοδιώκτης, που

στήνει μια ευκαιριακή δουλειά και προσπαθεί να πλουτίσει χωρίς

κόπο, εκμεταλλευόμενος μιαν ανάγκη στην αγορά και πουλώντας ένα

αγαθό σημαντικό, τις πολύτιμες ιδέες του, σε μια εποχή που

χαρακτηρίζεται από φτώχεια ιδεών.

Αφηγηματική οργάνωση.

Αφήγηση/αφηγητής: πρόκειται για τριτοπρόσωπη αφήγηση, χωρίς

συναισθηματισμούς, ρεαλιστική, αντικειμενική και με μηδενική εστίαση

(ο αφηγητής γνωρίζει περισσότερα από τους ήρωες, καθώς και τις

σκέψεις τους). Ο αφηγητής εδώ είναι ετεροδιηγητικός, αφού δεν

συμμετέχει καθόλου στην ιστορία που αφηγείται.

Χρόνος: το απόσπασμα κινείται σε δύο χρονικά επίπεδα, καθώς

ο διαγωνισμός έγινε τον «περασμένο Σεπτέμβρη», ενώ η λειτουργία του

«Γραφείου Ιδεών» είναι υστερότερη του διαγωνισμού, χωρίς όμως να

προσδιορίζεται με ακρίβεια χρονικά.

Τόπος: κάποιο μεγάλο αστικό κέντρο, ίσως η Αθήνα, αφού το «Γραφείον

Ιδεών» βρίσκεται στην οδό Βερανζέρου 30α και επιπλέον το τηλέφωνο

έχει αρκετά ψηφία.

ksefteri.edu.gr Σελίδα 3

Γλώσσα και Ύφος.

Γλώσσα: η γλώσσα του κειμένου είναι απλή και λιτή. Ο Σαμαράκης

γράφει απλά και κατανοητά και αυτό είναι ένα από τα στοιχεία που

έκαναν τα έργα του τόσο προσφιλή.

Ύφος: το ύφος του κειμένου είναι ειρωνικό και εντοπίζεται στα

ακόλουθα σημεία:

• αποκαλεί τον ήρωα με το επίθετο του (κ. Καββαδίας),

• η βεβαιότητα της βράβευσης του (αγορά επίσημου κουστουμιού),

• ο τίτλος του μυθιστορήματος («περιπέτειες μιας ευαίσθητης

καρδιάς»),

• η «πρώτη και τελευταία» ανάμειξη του κ. Καββαδία με τη

λογοτεχνία,

• η ανάγνωση σε μπαράκι της «Φιλολογικής Επιθεώρησης» με ποτό

και τσιγάρο,

• ο τίτλος «Γραφείο Ιδεών», ο οποίος παραπέμπει στο «Γραφείο

τελετών»,

• η χρήση της καθαρεύουσας (διά βουλευτάς, επί παντός θέματος),

• η αναφορά στην αγγελία σε «πανηγυρικά μνημόσυνα»,

• η αναφορά ότι γράφει αγορεύσεις για «βουλευτάς» κάθε κόμματος,

• η αναφορά περί «άκρας εχεμύθειας».

Το κείμενο χαρακτηρίζεται από εκφραστική λιτότητα, οι φράσεις είναι

σύντομες και κοφτές.

Εκφραστικά μέσα (ενδεικτικά).

• Μεταφορές: «ελεύθερος σκοπευτής της ζωής», «χειμάρρους ιδεών».

• Αποσιώπηση: «τα οικονομικά του ήτανε πολύ ζορισμένα εκείνο τον

καιρό… αλλά ποτέ δεν ήτανε;».

• Προσωποποιήσεις: «η ιδέα ήρθε στον κ. Καββαδία», «άλλες

περιπέτειες της καρδιάς του».

• Επανάληψη: «Λοιπόν, την ώρα που ο κ. Καββαδίας , πίνοντας ολοένα

-διάβαζε και ξαναδιάβαζε ολοένα- λοιπόν, αυτήν ακριβώς την ώρα».

• Εικόνες: η εικόνα του κ. Καββαδία να κάθεσται στο μπαρ, να πίνει,

να καπνίζει και να διαβάζει την κριτική των έργων που συμμετείχαν

στον διαγωνισμό